Жер учаскесінің нысаналы мақсатын қалай өзгертуге болады?
Мемлекеттік қызмет жеке және заңды тұлғаларға тегін көрсетіледі.
Жер учаскесінің нысаналы мақсатын өзгерту үшін өтінішті «Азаматтарға арналған үкімет» мемлекеттік корпорациясы арқылы немесе «Электрондық үкімет» веб-порталы (www.egov.kz) арқылы беруге болады.
Қажетті құжаттар тізбесі:
Белгіленген нысан бойынша жер учаскесінің нысаналы мақсатын өзгерту туралы өтініш;
Жер комиссиясының оң шешімі немесе оң қорытындысы болған жағдайда: кадастрлық (бағалау) құны актісінің көшірмесі және қажет болғанда соманы/айырманы төлеу (1 жұмыс күні ішінде);
Әуеайлақ маңындағы аумақта орналасқан жағдайда: әуе кемелерінің ұшу қауіпсіздігіне қатер төндіруі мүмкін қызметті жүзеге асыруға рұқсат.
(Жеке басты куәландыратын құжаттарды, заңды тұлғаны/дара кәсіпкерді тіркеу, жер учаскесіне құқық белгілейтін құжаттар мәліметтерін көрсетілетін қызметті беруші мемлекеттік жүйелерден өзі алады).
Қызмет көрсету мерзімі:
Елді мекен шегінде орналасқан жер учаскесі үшін – 8 жұмыс күніне дейін;
Елді мекеннен тыс жерде орналасқан жер учаскесі үшін – 16 жұмыс күніне дейін.
(Мерзімге шарт жасасу уақыты кірмейді).
Көрсетілетін қызметтің нәтижесі:
Жер учаскесінің нысаналы мақсатын өзгерту туралы көрсетілетін қызметті берушінің шешімі (жалдау немесе сатып алу-сату шартын қоса бере отырып) немесе дәлелді бас тарту.
Жұмыс графигі:
Портал (www.egov.kz): тәулік бойы (жұмыс уақытынан тыс, демалыс/мереке күндері түскен өтініштер келесі жұмыс күні өңделеді).
«Азаматтарға арналған үкімет» ХҚКО: дүйсенбі – жұма сағат 9.00-ден 18.00-ге дейін (кезекші бөлімдер: дүйсенбі – жұма 9.00-ден 20.00-ге дейін, сенбі 9.00-ден 13.00-ге дейін).
Көрсетілетін қызметті беруші: дүйсенбі – жұма сағат 9-00-ден 18-30-ға дейін (түскі үзіліс: 13.00 – 14.30).
Байланыс телефондары:
1414, 8 800 080 7777.

